Web+2.0’s+udbredelse+i+Danmark

= Web 2.0's udbredelse i Danmark = Næsten alle unge i Danmark har en profil og bruger meget tid på at kommunikere via sociale medier, og over halvdelen af dem er aktive bidragsydere i debatter og grupper. Ifølge Danmarks statistik (juni 2009 [|[1]] ) blogger og chatter danske netbrugere på sociale netværkstjenester som Facebook, Arto eller Skum som aldrig før. Omkring 1,7 mio. danskere bruger sociale netværkstjenester (ca. 2.5 mio brugere i Danmark på Facebook i juli 2010), og tjenester med brugerskabt indhold, tiltrækker flere og flere. Andelen af internetbrugere, der læser blogs er steget fra 22 til 33 pct. på ét år, og aktive bloggere, der skriver indlæg eller uploader billeder til personlige blogs, er fordoblet fra 9 til 18 pct. i 2009. De sociale mediers fremmarch har udviklet sig voldsomt i de senere år. Alle aldersgrupper i Danmark anvender dem, og de unge er stærkt repræsenterede.

Unges anvendelse
87 pct. af de 16-19-årige bruger online netværkstjenester. Danmarks statistiks undersøgelse dækker ikke børn og unge under 16 år, men Medierådet for børn og unge har udgivet en rapport i feb. 2009: ”//Digitalt børne- og ungdomsliv anno 2009//” [|[2]], hvor man har henvendt sig til børn og unge i alderen 9-16 år. Der var signifikante aldersforskelle, men for aldersgruppen 14-16 år er hele 97% ’heavy users’ - dvs. er på nettet hver dag eller næsten hver dag. I aldersgruppen har 86 procent en profil på nettet. Facebook er det klart fortrukne sociale medie og 53% i aldersgruppen deltager i debatter og/eller grupper på internettet.

//"Web 2.0 i formel læring" v. Kirsten 'Brohuus' Lund// //Blog: []//

[|[1]] Danmarks Statistik (2009). ”Nyt fra Danmarks Statistik, nr. 273, Vi blogger og chatter som aldrig før”. []

[|[2]] Medierådet for børn og unge. (2009). ”//Digitalt børne- og ungdomsliv anno 2009”.// []